**MEGÁLLAPODÁS**

**az Önkormányzat tulajdonában lévő**

**infokommunikációs eszközök oktatási és működési célú térítésmentes használatba adására**

amely létrejött

egyrészről **Budapest Főváros VII. kerület Erzsébetváros Önkormányzata** (székhely: 1073 Budapest, Erzsébet körút 6., törzskönyvi azonosító szám: 735704, KSH statisztikai számjel: 15735708-8411-321-01, adóazonosító szám: 15735708-2-42, fizetési számlaszáma: 11784009-15507008, képviseli: Vattamány Zsolt polgármester) mint Használatba Adó (a továbbiakban: **Használatba Adó**)

másrészről a **Klebelsberg Intézményfenntartó Központ Fővárosi Tankerület**

(székhelye: 1051 Budapest, Nádor u. 32. adóigazgatási azonosító száma:15799658-2-41, Klebelsberg Intézményfenntartó Központ Fővárosi Tankerülete előirányzat-felhasználási keretszámla száma: 10032000-00335821-00000000 képviseli: Kovács-Vass Erzsébet fővárosi tankerületi igazgató), mint Használatba Vevő (a továbbiakban: **Használatba Vevő**)között, az alábbiak szerint:

*(Használatba Adó és Használatba vevő továbbiakban együttesen: Felek)*

1. **BEVEZETŐ RENDELKEZÉSEK**

Az Nktv. 74. § (4) bekezdése alapján a települési önkormányzat gondoskodik – a szakképző iskola kivételével – az illetékességi területén lévő összes, saját tulajdonában álló, az állami intézményfenntartó központ által fenntartott köznevelési intézmény feladatainak ellátását szolgáló ingó és ingatlan vagyon működtetéséről. A működtetés keretében a települési önkormányzat - a 76. § (3) bekezdésében foglaltak kivételével - saját forrásai terhére biztosítja a köznevelési feladat ellátásához szükséges tárgyi feltételeket, továbbá az ingó és ingatlan vagyon működtetésével összefüggő személyi feltételeket.

1. **A MEGÁLLAPODÁS TÁRGYA**

1.

Erzsébetváros Önkormányzata az Önkormányzat 2015. évi költségvetéséről szóló 2/2015. (II.23.) rendeletében forrást biztosított a működtetésében lévő oktatási intézmények informatikai és infokommunikációs eszköz szükségletéhez, melynek összértéke alapján a beszerzésre **„Az ajánlatkérő működtetésében lévő iskolák részére informatikai, illetve infokommunikációs eszközök szállítása”** tárgyú közbeszerzési eljárást folytatott le, az erre vonatkozó szerződéseket a Pénzügyi és Kerületfejlesztési Bizottság a 1270-1275/2015. (XI. 26.) határozataival hagyta jóvá.

2.

A megállapodás tárgya a Használatba Adó tulajdonát képező, fentebb hivatkozott szerződések alapján beszerzett, az abban meghatározott paraméterekkel, műszaki tartalommal rendelkező informatikai, illetve infokommunikációs eszközök, melyek e megállapodás 1. sz. mellékletét képezik, az alábbiak szerint:

1. **sz. mellékletben lévő eszközök átadási helye:**

* *Fővárosi Pedagógiai Szakszolgálat VII. Kerületi Tagintézmény*

1075 Budapest, Rumbach Sebestyén utca 10.

1. **A MEGÁLLAPODÁS TARTALMA**

1.

Használatba Adó a tulajdonát képező, a köznevelési intézmények szakmai feladatellátásához, és működtetéséhez biztosított új, közvetlenül a szállító által a köznevelési intézményekhez szállított eszközöket e megállapodás 1. sz. mellékletében meghatározottak szerint Használatba Vevő részére - 2016. január 1-i időponttal - térítés nélkül átadja, melynek vagyonnyilvántartására vonatkozó feladatait a Bischitz Johanna Integrált Humán Szolgáltató Központ végzi.

2.

Használatba Adó a szállító által meghatározott (köznevelési intézménybe érkezés) időpontjáról Használatba Vevőt haladéktalanul értesíti. Felek a tételes átadás-átvétel tényét egymással együttműködve, a Bischitz Johanna Integrált Humán Szolgáltató Központ közreműködésével végzik és igazolják.

3.

A használatba adás ingyenes és a Használatba Vevőnek a köznevelési feladat ellátásának időtartamára szól.

**IV. HASZNÁLATBA ADÓ JOGAI ÉS KÖTELEZETTSÉGEI**

1.

Használatba Adó, mint tulajdonos évente legalább egy alkalommal a használatba adott ingó vagyon tekintetében ellenőrizheti - az e feladattal megbízott Bischitz Johanna Humánszolgáltató Központ által - a Használatba Vevő önkormányzati vagyonnal való gazdálkodását. A tulajdonosi ellenőrzés célja az ingyenes használatba adott vagyonnal való gazdálkodás vizsgálata. Használatba Vevő a Használatba Adó tulajdonosi ellenőrzését köteles tűrni, az ellenőrzés érdekében kötelezhető minden közérdekből nyilvános adat, valamint – az információs önrendelkezési jogról és az információszabadságról szóló törvény rendelkezéseit nem sértő – az önkormányzati vagyonra és vagyonkezelésre vonatkozó adat szolgáltatására és okirat bemutatására.

2.

Amennyiben – akár az ellenőrzés során, akár más módon – a Használatba Adó tudomására jut, hogy Használatba Vevő a vagyont nem rendeltetésszerűen használja, vagy rongálja, a Használatba Vevőhöz fordulhat, aki köteles 15 napon belül a vagyon használatával kapcsolatos álláspontját írásban a Használatba Adó részére eljuttatni.

3.

Az átadott önkormányzati vagyon ingyenes használatára vonatkozóan - a jelen megállapodásban nem rendezett kérdésekre - a Polgári Törvénykönyvről szóló 2013. évi V. törvény rendelkezései az irányadóak.

1. **HASZNÁLATBA VEVŐ JOGAI ÉS KÖTELEZETTSÉGEI**

1.

Használatba Vevő az ingyenesen használatába adott vagyont rendeltetésszerűen a közvagyont használó személytől elvárható gondossággal használja, hatékonyan, energiatakarékosan és költségtakarékosan működteti.

2.

Használatba Vevő a használatába kerülő ingó vagyont harmadik személy részére használatba vagy bérbe nem adhatja, továbbá nem idegenítheti el.

3.

Használatba Vevő a Használatba Adó/megbízottja felé a használatában lévő vagyont érintő lényeges változásokat évente egyszer köteles jelenteni.

1. **A MEGÁLLAPODÁS FELTÉTELEI**

1.

A II./2. pontban meghatározott ingó vagyon, - mely a Használatba Vevő törvényben meghatározott feladatellátását és működését szolgálja - használati jogának tekintetében a vagyonnal való gazdálkodásra az államháztartásról szóló 2011. évi. CXCV. törvény, az államháztartásról szóló törvény végrehajtásáról szóló 368/2011. (XII. 31.) Korm. rendelet, valamint a Polgári Törvénykönyvről szóló 2013. évi V. tv. törvény rendelkezései az irányadóak.

2.

Felek a II./2. pontban meghatározott ingó vagyon átadás-átvétele során kölcsönösen együttműködve járnak el.

Használatba Adó által kijelölt kapcsolattartó(k):

Neve:

Beosztása:

Elérhetősége:

Használatba Vevő által kijelölt kapcsolattartó:

Neve:

Beosztása:

Elérhetősége:

3.

Felek rögzítik, hogy kapcsolattartóik útján kölcsönösen tájékoztatják egymást a vagyonhasználatot érintő minden lényeges körülményről, tényről, veszélyről, illetve változásról.

4.

Felek kijelentik, hogy jelen megállapodás végrehajtása során a vonatkozó jogszabályi rendelkezéseket figyelembe véve az eljárási cselekmények során jóhiszeműen, együttműködve járnak el.

Felek a megállapodásban foglalt feltételekkel egyetértenek, azokat elfogadják, és azt, mint akaratukkal mindenben megegyezőt, jóváhagyólag írják alá.

Jelen megállapodás 6 eredeti példányban készült és 4 számozott oldalból áll.

Budapest, 2015. december „ „

|  |  |
| --- | --- |
| .......................................................................... | ................................................................................. |
| **Vattamány Zsolt polgármester Használatba Adó képviseletében** | **Kovács-Vass Erzsébet** **fővárosi** **tankerületi igazgató**  **Használatba Vevő képviseletében** |
|  |  |

Ellenjegyzem: Pénzügyi ellenjegyző:

……………………………………. …………………………………………

**Dr. Gotthard Gábor Fitosné Zemanovics Zsuzsanna**

**Jegyző Pénzügyi Iroda vezetője**