*1. számú módosítással egységes szerkezetbe foglalt*

**Megállapodás**

- a Budapest VII. kerület, Kis Diófa utca 4. szám alatti ingatlan kiürítése tárgyában -

amely létrejött egyrészről **Budapest Főváros VII. kerület Erzsébetváros Önkormányzata** /1073 Budapest, Erzsébet Krt. 6.; statisztikai számjele: 15735708-8411-321-01; törzskönyvi azonosító száma: 735704, adószám: 15735708-2-42/, képviseli: **Vattamány Zsolt polgármester**, mint megbízó – a továbbiakban: **Megbízó**

másrészről **ERVA Erzsébetvárosi Önkormányzati Vagyonkezelő Nonprofit Zrt.** /székhelye: 1071 Budapest, Damjanich u. 12.; cégjegyzékszám: 01-10-043258, a céget nyilvántartó bíróság: Fővárosi Törvényszék Cégbírósága; adószám: 12194528-2-42/, képviseli: dr. Csomor Sándor vezérigazgató, mint megbízott - a továbbiakban: **Megbízott** (a továbbiakban együttesen: Felek)

között a mai napon az alábbiak szerint:

**PREAMBULUM**

Felek egyezően rögzítik, hogy Megbízó Képviselő-testülete 249/2014. (VI.12.) számú határozatával akként döntött, hogy a kizárólagos tulajdonát képező, Budapest VII. kerület, Kis Diófa utca 4. szám alatti (helyrajzi szám: 34128) üres telket közösségi kert céljára hasznosítja, és a telek hasznosítása érdekében történő kiürítési munkálatainak elvégzésével a Megbízottat bízza meg.

Felek rögzítik, hogy a Megbízó Képviselő-testületének 249/2014. (VI.12.) és Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága *957/2015.(09.07.) határozata alapján 2015. szeptember 29. napján megállapodást kötöttek a Budapest VII. kerület, Kis Diófa utca 4. szám alatti ingatlan kiürítése tárgyában.*

*Felek a 2015. szeptember 29. napján kötött megállapodást a Pénzügyi és Kerületfejlesztési Bizottság …… számú határozata alapján a jelen – a módosításokat dőlt betűvel tartalmazó – megállapodással egyező akarattal az alábbiak szerint módosítják:*

**Megállapodás**

1.1., Megbízó megbízza Megbízottat, hogy a Megbízó kizárólagos tulajdonát képező, a **Budapest VII. kerület, Kis Diófa utca 4. szám alatti (helyrajzi szám: 34128) (a továbbiakban: Ingatlan) üres telek közösségi kert céljára való kialakításhoz szükséges munkálatokat** – e körben az Ingatlan területén lévő életveszélyes fák kivágását és elszállítását, továbbá az Ingatlan területén található kövek és törmelékek szétválogatását és elszállítását (a továbbiakban: kiürítési munka) – saját apparátusával vagy más vállalkozó/megbízott bevonásával **teljes körűen végezze el**. Felek megállapodnak abban, hogy amennyiben a Megbízott a kiürítési munkálatokat más vállalkozóval/megbízottal végezteti el, és a vállalkozó/megbízott hibásan teljesít, úgy Megbízott – a 3. pontban meghatározott határidő lejártát követően is – köteles a szavatossági igények érvényesítése érdekében eljárni. **Megbízott a jelen pontba foglalt megbízást elfogadja.**

1.2., Felek megállapodnak abban, hogy amennyiben a Megbízott a kiürítési munkálatokat más vállalkozóval/megbízottal végezteti el, a vállalkozó/megbízott személyét a beszerzési szabályzatában foglalt szabályok maradéktalan betartása mellett köteles kiválasztani.

2., Felek megállapodnak abban, hogy a jelen szerződés tárgyát képező munkálatok elvégésére Megbízó legfeljebb **nettó 1.500.000.-Ft, azaz nettó egymillió-ötszázezer forint** keretösszeget biztosít Megbízott részére.

3., Szerződő felek megállapodnak abban, hogy az 1. pontban hivatkozott munkálatok teljesítésnek határideje: ***2016. február 28.***

4., Megbízott az 1. pontban meghatározott tevékenységet a jelen szerződés hatálybalépésétől folyamatosan köteles teljesíteni.

5., Felek egyezően rögzítik, hogy Megbízott a jelen szerződés tárgyát képező munkák ellátásával kapcsolatban felmerült költségeinek megtérítésén túl a munkálatok bonyolításáért jutalékra nem jogosult.

6., Szerződő felek megállapodnak, hogy Megbízott jogosult az 1. pontban megjelölt munkák teljesítését – tekintettel az elvégzendő munkálatok eltérő jellegére – műszaki egységenként és munkanemenként igazolni, és arról Megbízó felé műszaki egységenként és munkanemenként a munkálatok teljesítését követően rész- és végszámlát kiállítani. A Megbízott a teljesítési igazolásával egyidejűleg köteles a Megbízó részére az 1. pontban hivatkozott kiürítési munkálatok elvégzését igazoló dokumentációt és a teljesítést igazoló számlát átadni.

7., Szerződő felek egyezően rögzítik, hogy a Megbízó a Megbízott teljesítését a teljesítési igazolás továbbá a rész- és végszámlák kézhezvételét követő 15 munkanapon belül köteles felülvizsgálni, és kifogásait jelezni. Felek rögzítik, hogy amennyiben a Megbízó a teljesítési igazolással kapcsolatban a teljesítési igazolás és a rész- és végszámlák kézhezvételét követő 15 munkanapon belül nem tesz nyilatkozatot vagy kifogást, úgy a Megbízott teljesítését minden további nyilatkozat nélkül elfogadottnak kell tekinteni. Felek megállapodnak abban, hogy amennyiben a Megbízó az e pontban megjelölt határidőben kifogással él, a felek kötelesek a kifogás tárgyában egyeztetéseket folytatni, és azokat legkésőbb a kifogásra adott határidő utolsó napját követő 5 munkanapon belül lezárni. A teljesítés igazolására a Megbízó részéről a 11. pontban megjelölt képviselője jogosult.

8., A szavatossági időszakban a Megbízottat terhelő feladatok a Megbízott által kiállítandó számlák esedékességét nem érintik.

9., Szerződő felek megállapodnak, hogy a Megbízó a munkálatok tényleges és igazolt ellenértékét a Megbízott által benyújtott rész- és végszámlák alapján, a rész- vagy végszámla kézhezvételétől számított harminc (30) napon belül teljesíti Megbízott OTP Bank Nyrt.-nél vezetett 11784009-20600413-00000000 számú bankszámlájára történő átutalással.

10., Megbízó a munkák elvégzését, a számlák megalapozottságát, a keretösszeg felhasználását bármikor vizsgálhatja és ellenőrizheti.

11., Felek képviselői:

Megbízó képviselője: *a* *Vagyongazdálkodási Iroda irodavezetője*

Megbízott képviselője: dr. Csomor Sándor vezérigazgató

12., A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezései az irányadók.

13., Felek a jelen szerződést annak gondos elolvasása és közös értelmezése után, mint akaratukkal mindenben megegyezőt írták alá.

Budapest, 2015.

**Budapest Főváros VII. kerület ERVA Erzsébetvárosi Önkormányzati**

**Erzsébetváros Önkormányzata Vagyonkezelő Nonprofit Zrt.**

Vattamány Zsolt, polgármester dr. Csomor Sándor, vezérigazgató

Megbízó Megbízott

Ellenjegyzem:

Dr. Gotthard Gábor

jegyző

Pénzügyi ellenjegyzés:

Fitosné Zemanovics Zsuzsanna

Pénzügyi Iroda vezetője