**Feladat meghatározás**

*II. részajánlathoz kapcsolódó szerződés 1. sz. melléklete*

**1. Mobil szolgáltatás**

370 + 50% db előfizetés mobil távközlési szolgáltatásokkal történő ellátása.

A szolgáltatással kapcsolatban elvárt általános követelmények:

* A nyertes ajánlattevő díjmentesen vállalja a meglévő kapcsolási számok áthordozását és az áthordozással kapcsolatos minden adminisztrációs tevékenység elvégzését.
* Az átállás technikai támogatása (helyszíni ügyelet biztosítása, készülékek konfigurálása az új szolgáltató rendszeréhez, adatok másolása-konvertálása készülékek között), dedikált projekt (ügyfél)menedzser biztosításával.
* Technikai kapcsolat a szolgáltatóval (nem az általános problémák megoldására szakosodott ügyfélszolgálat).
* 24 órás ügyfélszolgálat az átállás során felmerülő problémák kezelésére.
* Dedikált ügyfélszolgálati kapcsolattartó díjmentes biztosítása a szerződés teljesítése során.
* Havi rendszerességgel elektronikus számla lekérésének biztosítása. A nyertes ajánlattevő köteles biztosítani azt a lehetőséget is, hogy az összes hívószámra vonatkozóan listát tudjon adni szolgáltatás-típusonként. Az összes (vagy kijelölt) hívószámokról egyben lehessen lekérni részletes híváslistát. Jelen francia bekezdésben foglaltakért külön díjat nem számolhat fel a nyertes ajánlattevő.
* SIM kártya pótlása a bejelentéstől számított 3 munkanapon belül történjen meg.
* Adatroaming tiltás, illetve limitálás lehetősége (50 EUR-nak megfelelő forgalomig).
* Az ajánlatkérők budapesti telephelyein megfelelő kül- és beltéri lefedettség biztosítása. Az ajánlattevőnek minimum 2G: -90dBm, 3G: -95 dBm beltéri lefedettséget kell biztosítania a megadott telephelyeken. A megfelelő lefedettséget a szerződéskötéstől számított 15 munkanapon belül kell biztosítani.
* A szolgáltatások nyújtása, illetve a készülékek szállítása a szerződés hatálybalépésétől számított maximum 10 munkanapon belül történjen meg.

Ajánlatkérő további követelményei:

* Belépési díj: 0 Ft
* Hangposta hívás: 0 Ft
* Ügyfélszolgálat, segélykérő hívások, zöld szám hívása: 0 Ft
* Hívócsoporton belüli szolgáltatás havi alapdíja és percdíja: 0 Ft
* Hívócsoporton belüli átirányítás percdíja: 0 Ft
* Szolgáltató köteles biztosítani a szolgáltatási területére vonatkozó ún. közös hívócsoport szolgáltatást azon ajánlatkérők részére, amelyek közös ajánlatkérőként kezdeményezték a közbeszerzési eljárást.

Ajánlattevőnek az alábbi szolgáltatásokat térítés-, illetve havi alapdíj mentesen kell a megajánlott díjcsomagokhoz biztosítania.

* Hívástartás, hívásvárakoztatás, hívásátirányítás,
* Konferenciahívás,
* Anonim szám,
* Tudakozó tiltás, adatbázis tiltás, telefonkönyv tiltás,
* Üzleti hangposta,
* Hívó fél azonosítás,
* SMS küldés,
* Hívószámkijelzés, letiltás.

Jelenlegi havi átlag forgalom percben SIM kártyánként:

|  |  |
| --- | --- |
| Telenor | 56 |
| T-Mobile | 130 |
| Vezetékes | 17 |
| Vodafone | 56 |

**2. Mobil internet**

Összesen 100 db +50% mobil internet szolgáltatás biztosítása, melynek során az ajánlatkérő elvárásai a következők:

* hangcélú és adatcélú SIM-kártyára is aktiválható,
* túlforgalmazási díjat a nyertes ajánlattevő nem számolhat fel, ugyanakkor jogosult a sávszélesség szűkítésére 128 kbt/s-ig,
* roaming esetén hálózatválasztási korlát nélkül.

**3. Készülékek biztosítása**

Ajánlatkérő rendelkezik szolgáltató függő készülékekkel (370 db), melyeket szolgáltató váltás esetén is tovább kíván használni.

Ajánlatkérő a szerződés időtartama annak biztosítását írja elő, hogy megrendelése esetén a 12 hónapos hűségnyilatkozattal terhelt árlistából kedvezményt kapjon. Ajánlatkérő a kedvezményt a IV.2.1) pont szerint értékeli.

Ajánlatkérő jelenlegi szolgáltatója esetén a SIM Lock feloldás díja: 11.811 Ft + ÁFA/készülék, melyet a nyertes ajánlattevőnek át kell vállalnia. Amennyiben jelenlegi szolgáltató lesz az eljárás nyertese, úgy a SIM Lock feloldást díjmentesen biztosítania kell.

**4. Kötbér kötelezettség**

Ajánlatkérő jelenlegi szolgáltatója felé fennálló kötbér kötelezettség: 2.640.000 Ft

Ajánlattevők a fenti kötbér átvállalása tekintetében megajánlást tehetnek, mely az eljárást megindító felhívás IV.2.1) pontja alapján kerül értékelésre.